ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 98 

12 Φεβρουάριου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Βεβαίωση της αυτοδίκαιης ανάκλησης της απαλλοτρί¬ 
ωσης που κηρύχθηκε με την Π3980/1087/12.7.88 
κοινή υπουργική απόφαση (ΦΕΚ 541/29.7.88 τ. Δ) 
για την κατασκευή της οδού παράκαμψης Αρ¬ 
γους. — 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρη¬ 
τέου ακινήτου που βρίσκεται εντός του ρυμοτομικού 


σχεδίου του Δήμου Μυτιλήνης (Ν. Λέσβου). 2 

Έγκριση μεταφοράς συντελεστή δόμησης διατηρη¬ 
τέου ακινήτου που βρίσκεται εντός του ρυμοτομικού 
σχεδίου του Δήμου Μυτιλήνης (Ν. Λέσβου). 3 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που 
βρίσκονται εντός του ρυμοτομικού σχεδίου Αθηνών 
και καθορισμός ειδικών όρων και περιορισμών δόμη¬ 
σης αυτών. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1119422/8700/0010 (1) 

Βεβαίωση της αυτοδίκαιης ανάκλησης της απαλλοτρίω¬ 
σης που κηρύχθηκε με την Π3980/1087/12.7.88 
κοινή υπουργική απόφαση (ΦΕΚ 541/29.7.88 τ. Δ) για 
την κατασκευή της οδού παράκαμψης Αργους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παρ. 2 και 4 του άρθρου 11 του Ν .Δ. 


797/1971 «περί αναγκαστικών απαλλοτριώσεων». 

2. Την Π 3980/1087/12.7.88 (ΦΕΚ 541/29.7.88 τ. Δ ) 
κοινή υπουργική απόφαση, με την οποία κηρύχθηκε ανα¬ 
γκαστική απαλλοτρίωση για την κατασκευή της οδού πα¬ 
ράκαμψης Αργους. 

3. Το γεγονός ότι η απαλλοτρίωση έχει ανακληθεί αυτο¬ 
δίκαια γιατί δεν καθορίστηκε η αποζημίωση μέσα στην 
προθεσμία που ορίζει ο νόμος. 

4. Την κοινή απόφαση του Πρωθυπουργού και του 
Υπουργού Οικονομικών Υ. 1847/1078399/1182/000 
17.8.92 (ΦΕΚ 525/14.8.92 τ. Β') σχετικά με ανάθεση αρ¬ 
μοδιοτήτων στους Υφυπουθργούς Οικονομικών, Βεβαιώ¬ 
νουμε: 

Ότι η απαλλοτρίωση που κηρύχθηκε με την Π 3980/ 
1087/12.7.88 (ΦΕΚ 541/29.7.88 τ. Δ ) κοινή υπουργική 
απόφαση, για την κατασκευή της οδού παράκαμψης Άρ¬ 
γους από χ.θ. 2+000 έως χ.θ 6+300, ανακλήθήκε αυτο¬ 
δίκαια ως προς ολόκληρη την έκταση συνολικού εμβαδού 
162450Μ 2 που φαίνεται με κλίμακα 1:1000 στο με αρ. 
116/Δεκέμβριος 1986 κτηματολογικό διάγραμμα και στον 
αντίστοιχο με αρ. σχεδίου 117/Δεκέμβριος 1986 κτημα- 
τολογικό πίνακα των αναδόχων μελετητών Δημ. Αθηναίου 
& Π. Μαραγκού, θεωρημένο στις 14.3.1988 από το Δ/ντή 
της ΒΜΙ του ΥΠΕΧΩΔΕ I. Σπερελάκη Τοπογράφο Μηχα¬ 
νικό γιατί δεν καθορίστηκε η αποζημίωση μέσα στην προ¬ 
θεσμία που ορίζει ο νόμος. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 12 Ιανουάριου 1993 ' 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΗΜΟΣΙΟΝ ΕΡΓΟΝ 

Π. ΔΟΥΚΑΣ Α. ΚΑΡΑΜΑΝΛΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου 

ακινήτου που βρίσκεται εντός του ρυμοτομικού σχε¬ 
δίου του Δήμου Μυτιλήνης (Ν. Λέσβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λ.π.» (Α' 58). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π. Δ/γμα (Α' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον Ν. 880/1979» (Α' 154), όπως τροποποιήθηκε με το 
υπ’ αριθμόν 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τη 3019/1992 πράξη συναίνεσης ενώπιον της συμ¬ 
βολαιογράφου Μυτιλήνης Αννας Χατζηδουμάνη - Τζαννέ- 
του, της Αικατερίνης χήρας Μιχαήλ Χατζηγιάννη αποκλει¬ 
στικής κυρίας του παρακάτω περιγραφομένου ακινήτου. 

6. Την 106/1992 γνωμοδότηηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

7. Την 36036/2.7.1992 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης. 

8. Την κατόπιν αυτοψίας του Τμήματος Πολεοδομίας 
και Πολεοδομικών Εφαρμογών Νομαρχίας Λέσβου επιβε¬ 
βαίωση των εμπλεκομένων στον υπολογισμό του μεταφε- 
ρόμενου συντελεστή δόμησης στοιχείων του ακινήτου 
που βρίσκεται εντός του ρυμοτομικού σχεδίου Δήμου Μυ¬ 
τιλήνης (Ν. Λέσβου) και επί των οδών Βουρνάζων αριθ. 15 
και Ικτίνου, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου) που βρίσκεται εντός του ρυμοτο¬ 


μικού σχεδίου Δήμου Μυτιλήνης (Ν. Λέσβου) και επί των 
οδών Βουρνάζων αριθ. 15 και Ικτίνου, έχει χαρακτηρισθεί 
ως διατηρητέο με το από 12.11.1985 Π. Δ/γμα (Δ' 731) 
και του οποίου την αποκλειστική κυριότητα έχει η παρα¬ 
πάνω συναινούσα στη μεταφορά του συντελεστή δόμησης 
Αικατερίνη χήρα Μιχαήλ Χατζηγίαννη όπως το βαρυνό- 
μενο ακίνητο φαίνεται με στοιχεία Α, Β, Γ, Δ, Α στο σχε¬ 
τικό πρωτότυπο διάγραμμα σε κλίμακα 1:100 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 97114/1992 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 
α. Εμβαδόν ακινήτου: 369,21 τ.μ. 
β. ποσοστό κάλυψης: 70% 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά: 1,60 
δ. Δομήσιμη επιφάνεια που αντιστοιχεί σ’ αυτό είναι:. 
369,21 τ.μ. χ 1,60 = 590,74 τ.μ. 

ε. Δομημένη επιφάνεια: 460,48 τ.μ. (222,66 τ.μ. στο 
ισόγειο και 237,77 τ.μ. στους ορόφους). 

στ. Μεταφερόμενη δομήσιμη επιφάνεια: 590,74 τ.μ. - 
460,43 τ.μ. = 130,31 τ.μ. (εκ των οποίων 35,79 τ.μ. από 
ισόγειο και 94,52 τ.μ. από ορόφους). 

Άρθρο 2. 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα της Αικατερίνης χήρας 
Μιχαήλ Χατζηγιάννη για εμβαδόν 130,31 τ.μ. (35,79 τ.μ. 
από ισόγειο και 94,52 τ.μ. από ορόφους). 

Άρθρο 3. 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 16 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΕΑΣ ΚΑΡΑΜΑΝΛΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Έγκριση μεταφοράς συντελεστή δόμησης διατηρητέου 

ακινήτου που βρίσκεται εντός του ρυμοτομικού σχε¬ 
δίου του Δήμου Μυτιλήνης (Ν. Λέσβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως κλπ» 
(Α' 58). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π. Δ/γμα (Α' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον Ν. 880/1979» (Α' 154), όπως τροποποιήθηκε με το 
υπ’ αριθ. 367/1987 Π. Δ/γμα (Α 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη. 

6. Την 30456/5.6.1991 αίτηση του Παναγιώτη 
Αμπατζή. 

7. Την 11099/5.5.1992 πράξη συναίνεσης, ενώπιον 
της συμβολαιογράφου Αθηνών Ειρήνης θυγατρός Νικο¬ 
λάου Κοζάκη του Παναγιώτη Αμπατζή αποκλειστικού κυ¬ 
ρίου του παρακάτω περιγραφομένου ακινήτου. 

8. Την 800/1991 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την κατόπιν αυτοψίας της υπαλλήλου του Τ.Π. και 
Π.Ε. Νομ. Λέσβου Γ. Γαλέτα επιβεβαίωση των εμπλεκομέ- 
νων στον υπολογισμό του μεταφερομένου συντελεστή 
δόμησης στοιχείων του ακινήτου που βρίσκεται εντός του 
ρυμοτομικού σχεδίου Δήμου Μυτιλήνης. 

10. Την 36844/23.7.1992 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Αρθρο 1. 

1. Εγκρίνεται η μεταφορά του συντελεστή δόμησης του 


διατηρητέου ακινήτου (βαρυνομένου) που βρίσκεται 
εντός του ρυμοτομικού σχεδίου του Δήμου Μυτιλήνης (Ν. 
Λέσβου), επί της οδού Τζέϊμς Αριστάρχη 17, το οποίο έχει 
χαρακτηρισθεί ως διατηρητέο με το από 12.11.1985 Π. Δ/ 
γμα «Χαρακτηρισμός ως παραδοσιακού τμήματος της πό- 
λεως Μυτιλήνης (Ιστορικό Κέντρο), χαρακτηρισμός ως 
διατηρητέου κριτίου και επιβολή ειδικών όρων και περιορι¬ 
σμών δόμησης αυτών» (Δ' 731) και του οποίου την απο¬ 
κλειστική κυριότητα έχει ο παραπάνω συναινών στην με¬ 
ταφορά του συντελεστή δόμησης Παναγιώτης Αμπατζής, 
όπως το βαρυνόμενο ακίνητο φαίνεται με στοιχεία Λ Μ Ν Ξ 
Ο Λ, στο σχετικό πρωτότυπο διάγραμμα σε κλίμακα 1:50 
που θεωρήθηκε από τον Προϊστάμενο της Δ/νσης Τοπο- 
γραφικών Εφαρμογών με την 102012/1992 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα 
μεταφοράς συντελεστή δόμησης: 451,82 τ.μ. 

β. ποσοστό κάλυψης: 50% 

γ. Συντελεστής δόμησης: 1 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 

ε. Δομημένη επιφάνεια: 331,13 τ.μ. 

στ. Μεταφερόμενες δομήσιμες επιφάνειες: 120,69 τ.μ. 
-(451,82 τ.μ. = 331,13 τ.μ. (εκ των οποίων 45,57 τ.μ. από 
ισόγειο και 75,12 τ.μ. από ορόφους). 

Αρθρο 2. 

Εγκρίνεται η χορήγηση τίτλου μεταφοράς συντελεστή 
δόμησης στο όνομα Παναγιώτου Αμπατζή για 120,69 τ.μ., 
ήτοι 45,57 τ.μ. από ισόγειο και 75,12 τ.μ. από ορόφους. 

Αρθρο 3. 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 


οδος 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ- 98128/7492 (4) 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του ρυμοτομικού σχεδίου Αθηνών και 

καθορισμός ειδικών όρων και περιορισμών δόμησης 

αυτών. 

Ο ΥΦΥΠΟΥΡΓΟΣ 

ΠΕΡ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Την Υ. 1503/1991 απόφαση του Πρωθυπουργού και 
του Υπουργού ΠΕΧΩΔΕ «Καθορισμός αρμοδιοτήτων του 
Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β' 702). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού ΠΕΧΩΔΕ 
στο Γενικό Γραμματέα, στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Υπουργείου Περιβάλλοντος, Χωροταξίας και Δημοσίων 
Έργων» (Β' 435). 

4. Την από 11.6.1992 αιτιολογική έκθεση της Δ/νσης 
Πολεοδομικού Σχεδιασμού, Τμήμα Παραδοσιακών Οικι¬ 
σμών. 

5. Το 74685/28.8.1992 έγγραφο του Δήμου Αθηναίων 
περί δημοσίευσης αιτιολογικής έκθεσης. 

6. Το γεγονός ότι η προθεσμία της παρ. 2 του άρθρου 4 
του Ν. 1577/1985 παρήλθε χωρίς να περιέλθουν στην 
Υπηρεσία αντιρρήσεις των ενδιαφερομένων. 

7. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Χαρακτηρίζονται ως διατηρητέα τα δύο (2) κτίρια, 
που βρίσκονται εντός του ρυμοτομικού σχεδίου Αθηνών 
επί των οδών: 

α) Κεραμεικού 34 φερόμενο ως ιδιοκτησία Γεωργίου 


Αμπατζή και 

β) Κεραμεικού 36 και Κολοκυνθούς 22 αγνώστου ιδιο¬ 
κτήτη όπως φαίνονται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:1000, που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την 98128/92 πράξη του και που αντίτυπό 
του σε φωτοσμίκρυνση δημοσιειύεται με την παρούσα 
απόφαση. 

2. Ως διατηρητέο κτίριο εννοείται όχι μόνο το αρχικό 
αλλά και οι εναρμονιζόμενες με αυτό μεταγενέστερες 
προσθήκες αλλά όχι τα πάσης φύσεως προσκτίσματα που 
αλλοιώνουν την μορφή του κτιρίου και τα οποία αφαιρού- 
νται μετά από γνωμοδότηση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση η εσωτερική διαρρύθμιση 
των κτιρίων που χαρακτηρίζονται ως διατηρητέα, εφόσον 
δεν αλλοιώνεται ο αρχιτεκτονικός χαρακτήρας και δεν θί¬ 
γονται τα διατηρητέα στοιχεία τους. 

5. Δεν επιτρέπεται η τοποθέτηση φωτεινών επιγραφών 
ή διαφημίσεων στα χαρακτηριζόμενα ως διατηρητέα κτί¬ 
ρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων των κτιρίων. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων καθώς και για την τοπο¬ 
θέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη- 
μοσίεσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1992 

Με εντολή Υφυπουργού 
Η ΓΕΝΙΚΗ ΓΡΑΜΜΑΤΕΑΣ 
ΕΛΣΑ ΠΑΠΑΔΗΜΗΤΡΙΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 













